Samme problemstilling dukker opp i forhold til eksemplene på produkter. Her nevnes hamburgere, pasta, pizza, nuggets, kjeks, muslibarer, kullsyreholdige drikker m.m. Vi kan fint fremstille hamburgere og pizza av svært gode ingredienser. En muslibar kan være laget av utelukkende ingredienser fra kategori 1, nuggets kan vi lage av rent kyllingkjøtt, egg og brødsmuler og et par ting til, og steke i en airfryer. Selv om en bestemt type matvarer ofte tilhører gruppen ultraprosesserte er det med andre ord ikke typen matvarer men det faktiske innholdet som bestemmer om varen skal kategoriseres som ultraprosessert.